ประกาศการท่าเรือแห่งประเทศไทยประกาศการท่าเรือแห่งประเทศไทยเรื่องกำหนดอัตราค่าธรรมเนียมการขอเช่าโทรศัพท์ของการท่าเรือแห่งประเทศไทย[๑] เพื่อให้การเก็บค่าธรรมเนียมการขอเช่าโทรศัพท์ของการท่าเรือแห่งประเทศไทยเป็นไปด้วยความเรียบร้อย ถูกต้องและเหมาะสม อาศัยอำนาจตามความในข้อ ๔ และข้อ ๑๓ ของระเบียบการท่าเรือแห่งประเทศไทยว่าด้วยการใช้ท่าเรือ บริการและความสะดวกต่าง ๆ พ.ศ. ๒๕๔๔ซึ่งออกตามความในพระราชบัญญัติการท่าเรือแห่งประเทศไทย พ.ศ. ๒๔๙๔จึงให้ดำเนินการดังนี้ข้อ ๑ ยกเลิกประกาศการท่าเรือแห่งประเทศไทยเรื่อง กำหนดอัตราค่าธรรมเนียมการขอเช่าโทรศัพท์ของการท่าเรือแห่งประเทศไทยลงวันที่ ๒๑ กันยายน ๒๕๔๙ข้อ ๒ กำหนดอัตราค่าธรรมเนียมการเช่าโทรศัพท์(ไม่รวมภาษีมูลค่าเพิ่ม) ดังนี้๒.๑ การเช่าคู่สายโทรศัพท์อาคารสำนักงานการท่าเรือแห่งประเทศไทยคิดค่าใช้จ่ายดังนี้๒.๑.๑ ค่าเช่าคู่สายโทรศัพท์ให้เก็บครั้งเดียวเป็นจำนวนเงิน๒,๐๐๐ บาท (สองพันบาทถ้วน) ต่อ ๑ คู่สายและจะต้องเสียค่าติดตั้งอุปกรณ์ตามประมาณการของแผนกช่างโทรศัพท์ กองช่างไฟฟ้าฝ่ายการช่าง ท่าเรือกรุงเทพซึ่งขึ้นอยู่กับระยะทางและพื้นที่ของสำนักงานโดยคิดค่าติดตั้งตามปกติเป็นจำนวนเงิน๓,๖๘๐ บาท (สามพันหกร้อยแปดสิบบาทถ้วน) ต่อ ๑ คู่สาย และต้องขอเช่าเลขหมายจากบริษัททีโอที จำกัด (มหาชน) เท่านั้น๒.๑.๒ในกรณีผู้ขอใช้บริการขอเช่าเลขหมายจากผู้ใช้บริการรายอื่น ผู้ขอจะต้องเสียค่าเช่าคู่สายให้กับผู้ให้บริการเป็นจำนวนเงินคู่สายละ๑,๐๐๐ บาท (หนึ่งพันบาทถ้วน) ต่อ ๑ เดือนและจะต้องเสียค่าติดตั้งอุปกรณ์ตามประมาณการของแผนกช่างโทรศัพท์ กองช่างไฟฟ้า ฝ่ายการช่างท่าเรือกรุงเทพ ซึ่งขึ้นอยู่กับระยะทางและพื้นที่ของสำนักงานโดยคิดค่าติดตั้งตามปกติเป็นจำนวนเงิน ๓,๖๘๐ บาท(สามพันหกร้อยแปดสิบบาทถ้วน) ต่อ ๑ คู่สาย๒.๑.๓ ชำระค่าการวางเงินประกันการปฏิบัติตามสัญญาเช่าคู่สายโทรศัพท์เป็นจำนวนเงิน๖,๐๐๐ บาท (หกพันบาทถ้วน) ต่อ ๑ คู่สายโดยดำเนินการทำสัญญากับแผนกนิติกรรมและสัญญา กองกฎหมาย ฝ่ายอำนวยการและผู้ขอใช้บริการจะได้รับเงินส่วนนี้คืนเมื่อมีการยกเลิกการเช่าคู่สายโทรศัพท์แล้ว๒.๒การเช่าคู่สายโทรศัพท์ในบริเวณและนอกบริเวณรั้วศุลกากร คิดค่าใช้จ่ายดังนี้๒.๒.๑ ค่าเช่าคู่สายโทรศัพท์คู่สายละ ๑,๐๐๐บาท (หนึ่งพันบาทถ้วน) ต่อ ๑ คู่สายต่อ ๑ เดือนและจะต้องเสียค่าติดตั้งตามประมาณการของแผนกช่างโทรศัพท์ กองช่างไฟฟ้า ฝ่ายการช่างท่าเรือกรุงเทพ ซึ่งขึ้นอยู่กับระยะทางและพื้นที่ของสำนักงานโดยคิดค่าติดตั้งตามปกติเป็นจำนวนเงิน ๓,๖๘๐ บาท(สามพันหกร้อยแปดสิบบาทถ้วน) ต่อ ๑ คู่สาย๒.๒.๒ชำระค่าการวางเงินประกันการปฏิบัติตามสัญญาเช่าคู่สายโทรศัพท์เป็นจำนวนเงิน ๖,๐๐๐บาท (หกพันบาทถ้วน) ต่อ ๑ คู่สาย โดยดำเนินการทำสัญญากับแผนกนิติกรรมและสัญญากองกฎหมาย ฝ่ายอำนวยการและผู้ขอใช้บริการจะได้รับเงินส่วนนี้คืนเมื่อมีการยกเลิกการเช่าคู่สายโทรศัพท์แล้ว๒.๓ การเช่าโทรศัพท์แบบเหมาจ่าย (เลขหมายภายใน ๔ตัว) คิดค่าใช้จ่ายดังนี้๒.๓.๑ ค่าติดตั้งอุปกรณ์เลขหมายโทรศัพท์เป็นจำนวนเงิน๓,๖๘๐ บาท (สามพันหกร้อยแปดสิบบาทถ้วน) ต่อ ๑ เลขหมาย๒.๓.๒ ค่าเช่าโทรศัพท์ ต่อ ๑ เลขหมายดังนี้๒.๓.๒.๑ ค่าบริการรายเดือนเป็นจำนวนเงิน ๑๐๐ บาท(หนึ่งร้อยบาทถ้วน)๒.๓.๒.๒ ค่าใช้โทรศัพท์ในเขตกรุงเทพฯ และปริมณฑลครั้งละ ๓ บาท (สามบาทถ้วน)๒.๓.๒.๓ ค่าใช้โทรศัพท์ทางไกลคิดอัตราตามจริงในอัตราเดียวกับบริษัททีโอที จำกัด (มหาชน)๒.๓.๓ก่อนดำเนินการทำสัญญาผู้ขอใช้บริการต้องวางเงินประกันการปฏิบัติตามสัญญาเช่าคู่สายโทรศัพท์เป็นจำนวนเงิน๖,๐๐๐ บาท (หกพันบาทถ้วน) ต่อ ๑ เลขหมาย หรือคู่สายโดยดำเนินการทำสัญญากับแผนกนิติกรรมและสัญญา กองกฎหมายฝ่ายอำนวยการและผู้ขอใช้บริการจะได้รับเงินส่วนนี้คืนเมื่อมีการยกเลิกการเช่าคู่สายโทรศัพท์แล้วข้อ ๓ ให้ผู้ขอใช้บริการซึ่งประสงค์จะย้ายเลขหมายหรือคู่สายทำหนังสือแจ้งวัตถุประสงค์ถึงหัวหน้าแผนกช่างโทรศัพท์เพื่อส่งพนักงานไปสำรวจสถานที่ที่จะย้ายและถ้ามีการเปลี่ยนแปลงสถานที่แผนกช่างโทรศัพท์จะประมาณการพร้อมแจ้งค่าใช้จ่ายให้ผู้ขอใช้บริการทราบและไปชำระเงินที่ศูนย์ชำระค่าภาระและค่าบริการจุดเดียวเบ็ดเสร็จ(ONE STOP SERVICE)ก่อนดำเนินการย้าย โดยคิดค่าย้ายตามปกติเป็นจำนวนเงิน ๒,๗๖๐บาท (สองพันเจ็ดร้อยหกสิบบาทถ้วน) ไม่รวมภาษีมูลค่าเพิ่ม ต่อ ๑ เลขหมาย หรือคู่สายข้อ ๔ ให้ผู้ขอใช้บริการซึ่งประสงค์จะยกเลิกการใช้โทรศัพท์แบบเหมาจ่ายหรือการยกเลิกการเช่าคู่สายทำหนังสือถึงหัวหน้าแผนกช่างโทรศัพท์เพื่อขอยกเลิกโดยระบุเลขหมาย วัน เดือนปีที่ต้องการยกเลิกพร้อมแจ้งขอคืนเงินประกันการปฏิบัติตามสัญญาพร้อมแนบสำเนาใบเสร็จรับเงินค่าประกันการปฏิบัติตามสัญญามาด้วยและเมื่อได้รับหนังสืออนุมัติจากการท่าเรือแห่งประเทศไทยแล้วให้นำใบเสร็จรับเงินต้นฉบับพร้อมหนังสือดังกล่าวไปรับเงินประกันการปฏิบัติตามสัญญาที่แผนกบัญชีเจ้าหนี้กองบัญชีการเงิน สำนักบัญชี ฝ่ายการเงินและบัญชีข้อ ๕ การขอเช่าโทรศัพท์ตามข้อ ๑ ข้อ ๒ และข้อ ๓ผู้ขอใช้บริการต้องมาขอรับแบบคำขอเช่าโทรศัพท์ได้ที่แผนกช่างโทรศัพท์ กองช่างไฟฟ้าฝ่ายการช่าง ท่าเรือกรุงเทพข้อ ๖ กรณีนิติบุคคลที่เป็นคู่สัญญากับการท่าเรือแห่งประเทศไทยเมื่อมีการเปลี่ยนแปลงชื่อนิติบุคคล หรือที่ตั้งนิติบุคคลให้ยื่นเอกสารพร้อมหนังสือรับรองของบริษัทต่อแผนกช่างโทรศัพท์ กองช่างไฟฟ้าฝ่ายการช่าง ท่าเรือกรุงเทพ เพื่อทราบด้วยทั้งนี้ ตั้งแต่วันที่ ๓๐ กันยายน ๒๕๕๓ เป็นต้นไปประกาศณ วันที่ ๑๐ กันยายน พ.ศ. ๒๕๕๓เฉลิมชัยมีคุณเอี่ยมผู้อำนวยการการท่าเรือแห่งประเทศไทยปริยานุช/ผู้จัดทำ๑๙พฤศจิกายน ๒๕๕๓ณัฐวดี/ตรวจ๑๙พฤศจิกายน ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๑๓๒ ง/หน้า ๓๕/๑๕ พฤศจิกายน ๒๕๕๓